Kiøbenhavns Postrytter, 1788-02-29
Kiøbenhavn, den 29 Februarii. J Gaar gik Døbe-Acten for sig med den unge Prindsesse, hvormed Hs. K. H. Arveprindsesse Sophie Friderikke, den 18de Febr. lykkelig var nedkommen; hvorved følgende Ceremoniel blev iagttaget. – Efterat alle Cavalerer af de 3 første Classer og alle Damer, som ellers komme til Apartement ved Hoffet, den svenske Ambassadeur, og de to yngste Prindser af Augustenborg; de fremmede Ministre og deres Fruer; Magistraten, Professorerne ved Universitet, og Stadens Sognepræster, samt Hofpræsterne vare blevne tilsagte at møde i Hs. K. H. Arveprindsens Forgemak, om Eftermiddagen Kl. 4, gik Døbe=Acten for sig paa følgende Maade: Efterat samtlige Hofdamer og Cavalerer havde forsamlet sig i Hs. K. H. Arveprindsens Retiradegemak, kom de Høykongel. Herskaber ud igiennem Audiencegemakket, og begave sig ind i det graae Gemak, hvor den unge Prindsesse laae i Parade=Vuggen, hvorved Kammerfrøken Schmettau, og begge Hs. K. H. Arveprindsessens Hofdamer stode; Hof-Cavalererne gik foran, Hofdamerne fulgte efter, og bleve samtlige indtil videre i Audiencegemakket. Da de Høykongel. Herskaber derpaa vare indtraadde i Sovegemakket, bleve den svenske Ambassadeur, de tvende yngste Prindser af Augustenborg, Oberhofmesterinden Grævinde Holck, Kammerfrøken Møsting og Statsministerne ved Oberhofmarschallen, med Ober Marschalstaven i Haanden, indladte og anviste deres Pladser i bemeldte Sovegemak, hvor Daaben skulde skee. - Oberhofmesterinden og Kammerfrøken Møsting stode bag ved de allerhøyeste og høyeste Faddere, den svenske Ambassadeur; de tvende yngste Prindser af Augustenborg, og Statsministrene, ligefor Allerhøyst og Høystbemeldte; Oberhofmarschallen tog Plads ved Siden og Marschal Lowzow ved Døren. – Den unge Prindsesse blev derpaa af Kammerfrøken Smettau, som af Hs. K. H. Arveprindsessens 2de Hofdamer blev assisteret, optaget af Vuggen, og baaret ind i Sovegemakket, hvor Hr. Confessionarius og Doctor Bastholm, efter givet Tegn, indtraadde, og forrettede Daaben. Hs. Majestæt Kongen, Hs. Mæjestæt Dronningen, Hs. K. H. Kronprindsen, Hs. K. H. Kronprindsesse Lovisa Augusta og Hs. D. Arveprindsen af Augustenborg vare Faddere til den unge Prindsesse, og stode i en Rad for Døbe=Fonden. Hs. K. H. Arveprindsen stod ved Siden af Hs. K. H. Arveprindsessens Seng. Den unge Prindsesse blev i Daaben givet det Navn: Juliane Sophie. Da Døbe Acten skulle gaae for sig, overleverede Kammer-Frøken Schmettau den unge Prindsesse til Hds. Majestæt Dronningen, som holdt Høysamme over Daaben, derpaa begyndtes at kime med Slots=Klokkerne, hvorefter alle Stadens Kirkers Klokker tillige begyndte at time, hvilket vedvarede en halv Time. – Da Døbe Acten var forbi, lode Paukeren og Trompeterne af Garden til Hest og Hautboisterne af Garden til Fods sig høre paa Altanen ud til Ridebanen, hvorefter alle de, der havde været indladte i Sovegemakket, begave sig ud i det graae Gemak, og Dørene bleve lukte. - Hendes Høihed den unge Prindsesse blev derpaa af Kammerfrøken Schmettau, fulgt af begge Hofdamerne, Frøkenerne Rosenørn og Brockenhuus, baaren omkring i alle Gemakker, paa det samtlige Tilstædeværende kunde see Hende. - Jmidlertid blev serveret med Refraichissements, og en halv Time efter, at de Høikongel. Herskaber havde begivet sig tilbage, var Apartement i Hs. Majestæts Kongens Gemakker, og derefter var et Bundterads-Taffel i Apartement=Salen paa 90 Couverts, hvortil de fornemste efter Rangen, og de fremmede Ministre vare ansagde.